proxectonos/corpus_dominio_legal_administrativo_tmp huggingface dataset:
RESOLUCIÓN do 16 de xullo de 2019, da Xefatura Territorial de Lugo, pola que se procede á publicación das subvencións concedidas ao abeiro da Resolución do 7 de marzo de 2019, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2019 (Diario Oficial de Galicia número 57, do 22 de marzo).
Vicepresidencia e Consellería de Presidencia, Administracións Públicas e Xustiza — III. Outras disposicións — 30/07/2019

De conformidade co disposto no artigo 15.1 da Lei 9/2007, do 13 de xuño, de subvencións de Galicia e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das subvencións concedidas ao abeiro da Resolución do 31 de marzo de 2017, da Secretaría Xeral da Igualdade, con expresión da convocatoria, o programa e crédito orzamentario, a entidade beneficiaria, a contía e a finalidade.
Mediante a Resolución do 7 de marzo de 2019, da Secretaría Xeral da Igualdade, establecéronse as bases reguladoras e a convocatoria para o ano 2019 das axudas dirixidas ás asociacións de mulleres e ás súas federacións, co obxecto de fomentar o asociacionismo e a participación das mulleres.
Finalidade da axuda: fortalecer e consolidar o movemento asociativo e potenciar a participación social e a calidade de vida das mulleres galegas a través das seguintes liñas:
a) Liña 1: consolidación do movemento asociativo, destinada a compensar gastos correntes que orixinen o mantemento e funcionamento das asociacións de mulleres e as súas federacións.
b) Liña 2: promoción de actuacións e actividades singularizadas en materia de igualdade, de prevención da violencia de xénero e de acompañamento das vítimas, con especial incidencia nas mulleres rurais, mulleres maiores e/ou mulleres en situación de vulnerabilidade, no marco do Pacto de Estado contra a violencia de xénero.
Crédito orzamentario: a contía das axudas é de vinte e cinco mil dezaseis euros con trinta e cinco céntimos (25.016,35 €), que se imputan á aplicación orzamentaria 05.11.313B.480.0, código de proxecto 2016 00020 do orzamento vixente deste departamento.
Entidades beneficiarias da subvención e importe concedido a cada unha delas: véxase anexo.
Lugo, 16 de xullo de 2019
RESOLUCIÓN do 16 de xullo de 2019, da Xefatura Territorial de Pontevedra, pola que se procede á publicación das subvencións concedidas ao abeiro da Resolución do 7 de marzo de 2019, da Secretaría Xeral da Igualdade, pola que se establecen as bases reguladoras das axudas destinadas a fomentar o asociacionismo e a participación das mulleres, e se procede á súa convocatoria para o ano 2019 (Diario Oficial de Galicia número 57, do 22 de marzo).
Vicepresidencia e Consellería de Presidencia, Administracións Públicas e Xustiza — III. Outras disposicións — 30/07/2019

De conformidade co disposto no artigo 15.1 da Lei 9/2007, do 13 de xuño, de subvencións de Galicia e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das subvencións concedidas ao abeiro da Resolución do 7 de marzo de 2019, da Secretaría Xeral da Igualdade, con expresión da convocatoria, o programa e crédito orzamentario, a entidade beneficiaria, a contía e a finalidade.
Mediante a Resolución do 7 de marzo de 2019, da Secretaría Xeral da Igualdade, establecéronse as bases reguladoras e a convocatoria para o ano 2019 das axudas dirixidas ás asociacións de mulleres e ás súas federacións, co obxecto de fomentar o asociacionismo e a participación das mulleres.
Finalidade da axuda: fortalecer e consolidar o movemento asociativo e potenciar a participación social e a calidade de vida das mulleres galegas a través das seguintes liñas:
a) Liña 1: consolidación do movemento asociativo, destinada a compensar gastos correntes que orixinen o mantemento e o funcionamento das asociacións de mulleres e as súas federacións.
b) Liña 2: promoción de actuacións e actividades singularizadas en materia de igualdade, de prevención da violencia de xénero, e de acompañamento das vítimas, con especial incidencia nas mulleres rurais, mulleres maiores e/ou mulleres en situación de vulnerabilidade, no marco do Pacto de Estado contra a violencia de xénero.
Crédito orzamentario: a contía das axudas desglósase da seguinte maneira, trinta e oito mil setecentos catorce con carenta euros (38.714,40 €), que se imputan á aplicación orzamentaria 05.11.313B.480.0, código de proxecto 2016 00020 e trinta e oito mil douscentos oito con setenta e cinco euros (38.208,75 €), que se imputan á aplicación orzamentaria 05.11.313D.480.2, código de proxecto 2018 00112 do orzamento vixente deste departamento.
Entidades beneficiarias da subvención e importe concedido a cada unha delas: véxase anexo.
Pontevedra, 16 de xullo de 2019
RESOLUCIÓN do 26 de setembro de 2019 pola que se modifican os prazos de presentación de solicitudes e de xustificación establecidos na Resolución do 4 de setembro de 2019 pola que se establecen as bases reguladoras para a concesión, en réxime de concorrencia competitiva, de subvencións a entidades organizadoras de congresos, seminarios, convencións, incentivos ou calquera outro evento relativo ao turismo de reunións en Galicia, e se procede á súa convocatoria para os anos 2019 e 2020 (código de procedemento TU403A).
Axencia Turismo de Galicia — III. Outras disposicións — 03/10/2019

O 16 de setembro de 2019 publicouse no Diario Oficial de Galicia núm. 175 a Resolución do 4 de setembro de 2019 pola que se establecen as bases reguladoras para a concesión, en réxime de concorrencia competitiva, de subvencións a entidades organizadoras de congresos, seminarios, convencións, incentivos ou calquera outro evento relativo ao turismo de reunións en Galicia, e se procede á súa convocatoria para os anos 2019 e 2020 (código de procedemento TU403A).
O artigo 5.2 das citadas bases reguladoras establece que o prazo de presentación de solicitudes será dun mes contado a partir do día seguinte ao da publicación desa resolución no Diario Oficial de Galicia.
Resulta conveniente, dado que se trata da primeira convocatoria destas subvencións, a ampliación do citado prazo, de xeito que se establece como último día para presentar as solicitudes o 5 de novembro de 2019, polo que o artigo 5.2 das bases queda redactado como segue:
«As solicitudes poderán presentarse a partir do día seguinte ao da publicación desta resolución no Diario Oficial de Galicia. O último día de prazo para presentar as solicitudes será o 5 de novembro de 2019».
Así mesmo, e dada a ampliación do prazo de presentación de solicitudes resulta preciso modificar o prazo de xustificación dos proxectos ou actuacións subvencionadas que se executen entre o 1 de setembro e o 31 de outubro, para os efectos de permitir a tramitación e resolución dos expedientes relativos aos citados proxectos con anterioridade á finalización do prazo de xustificación establecido, de xeito que se modifica o artigo 20.2 das bases, que queda redactado como segue:
«2. Establécense os seguintes prazos de xustificación das axudas concedidas:
– Se o proxecto ou actuación subvencionada se executa entre o 1 de setembro e o 31 de outubro de 2019, o prazo de xustificación rematará o 10 de decembro de 2019.
– Se o proxecto ou actuación subvencionada se executa entre o 1 de novembro de 2019 e o 30 de setembro de 2020, o prazo de xustificación rematará o 31 de outubro de 2020».
Santiago de Compostela, 26 de setembro de 2019
EXTRACTO da Resolución do 26 de setembro de 2019 pola que se modifican os prazos de presentación de solicitudes e de xustificación establecidos na Resolución do 4 de setembro de 2019 pola que se establecen as bases reguladoras para a concesión, en réxime de concorrencia competitiva, de subvencións a entidades organizadoras de congresos, seminarios, convencións, incentivos ou calquera outro evento relativo ao turismo de reunións en Galicia, e se procede á súa convocatoria para os anos 2019 e 2020 (código de procedemento TU403A).
Axencia Turismo de Galicia — III. Outras disposicións — 03/10/2019

BDNS (Identif.): 472719.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Prazo de presentación de solicitudes
Amplíase ata o 5 de novembro de 2019, inclusive, o prazo de presentación de solicitudes previsto no artigo 5.2 da Resolución do 26 de setembro de 2019 pola que se modifican os prazos de presentación de solicitudes e de xustificación establecidos na Resolución do 4 de setembro de 2019 pola que se establecen as bases reguladoras para a concesión, en réxime de concorrencia competitiva, de subvencións a entidades organizadoras de congresos, seminarios, convencións, incentivos ou calquera outro evento relativo ao turismo de reunións en Galicia, e se procede á súa convocatoria para os anos 2019 e 2020.
Santiago de Compostela, 26 de setembro de 2019
RESOLUCIÓN do 16 de xullo de 2019 pola que se publica a relación das persoas beneficiarias e das persoas a que se lles denegaron as axudas da liña B, axuda á mocidade para o alugamento de vivenda habitual e permanente, tramitadas ao abeiro da Orde do 22 de xuño de 2018 pola que se establecen as bases reguladoras para as axudas ao alugamento de vivenda do Plan estatal de vivenda 2018-2021 e se procede á súa convocatoria para o ano 2018, con carácter plurianual.
Instituto Galego da Vivenda e Solo — III. Outras disposicións — 24/07/2019

Con data do 28 de xuño de 2018 publicouse no
Diario Oficial de Galicia
a Orde do 22 de xuño de 2018 pola que se establecen as bases reguladoras para as axudas ao alugamento de vivenda do Plan estatal de vivenda 2018-2021 e se procede á súa convocatoria para o ano 2018, con carácter plurianual.
No artigo 1 da citada orde establécense dúas liñas de axuda:
a) Liña A, axuda ao alugamento de vivenda: a súa finalidade é facilitar o desfrute dunha vivenda en réxime de alugamento a sectores de poboación con escasos medios económicos, mediante a concesión de axudas directas ás persoas inquilinas.
b) Liña B, axuda á mocidade para o alugamento de vivenda habitual e permanente: a súa finalidade é facilitar o acceso ao desfrute dunha vivenda digna e adecuada, en réxime de alugamento, a persoas menores de 35 anos con escasos medios económicos, mediante o outorgamento de axudas directas ás persoas inquilinas.
Mediante esta resolución dáse publicidade ás persoas beneficiarias das axudas da liña B, así como ás persoas solicitantes desta liña a que se lles denegaron as axudas xunto coa correspondente causa de denegación.
Polo exposto, e de conformidade co disposto no artigo 17 da Lei 1/2016, do 18 de xaneiro, de transparencia e bo goberno na Administración pública galega, así como no artigo 15 da Lei 9/2007, do 13 de xuño, de subvencións de Galicia
RESOLVO:
1. Publicar as persoas beneficiarias, a súa puntuación de baremo e o importe das axudas concedidas relativas á liña B, axuda á mocidade para o alugamento de vivenda habitual e permanente, da citada Orde do 22 de xuño de 2018 (anexo I desta resolución).
2. Publicar a listaxe das persoas a que se lles denega a axuda desta liña B, ben por incumprimento dalgún dos requisitos exixidos na citada Orde do 22 de xuño de 2018, ben polo esgotamento de crédito da convocatoria. A citada listaxe poderá consultarse na páxina web http://igvs.xunta.gal/web/igvs/portada.
3. Contra esta resolución, que non pon fin á vía administrativa, poderase interpoñer recurso de alzada ante a persoa titular da Presidencia do IGVS no prazo de un (1) mes, contado desde o día seguinte ao da notificación desta resolución, de acordo co previsto nos artigos 121 e seguintes da Lei 39/2015, do 1 de outubro, do procedemento administrativo común das administracións públicas.
Santiago de Compostela, 16 de xullo de 2019
RESOLUCIÓN do 23 de xullo de 2019 pola que se redistribúen os créditos orzamentarios por epígrafes recollidas na Resolución do 21 de febreiro de 2019 pola que se establecen as bases reguladoras e se anuncia a convocatoria de subvencións para proxectos de enerxías renovables, de uso térmico, dirixidas a particulares, para o ano 2019.
Axencia Instituto Enerxético de Galicia — III. Outras disposicións — 31/07/2019

Mediante a Resolución do 21 de febreiro de 2019 que foi publicada no Diario Oficial de Galicia número 45, do 5 de marzo, establecéronse as bases reguladoras e convocáronse subvencións para proxectos de enerxías renovables, de uso térmico, dirixidas a particulares, para o ano 2019.
Tal e como consta na parte expositiva da citada resolución o financiamento desta convocatoria faise con cargo aos orzamentos do Instituto Enerxético de Galicia para o ano 2019.
O artigo 2.1 desta resolución prevé a posibilidade de que o crédito máximo recollido neste artigo poida ser redistribuído se pasados dous meses desde a apertura do prazo de solicitudes nalgunha das epígrafes non se rexistran solicitudes suficientes para esgotar os fondos dispoñibles, e noutra das epígrafes existe listaxe de espera.
No transcurso do procedemento administrativo de concesión das axudas, nalgunha das epígrafes o número de solicitantes é inferior ao agardado, mentres que noutros o volume de axuda solicitada superou a dispoñibilidade orzamentaria, cómpre facer unha redistribución de fondos entre as distintas epígrafes.
O artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, establece que cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, coa finalidade de incrementar a eficacia administrativa e a eficiencia na asignación de recurso públicos, maximizando o impulso de proxectos de enerxías renovables, atendendo a totalidade das solicitudes en cada unha dos epígrafes da convocatoria,
Primeiro. Modificar o crédito destinado ás subvencións para a realización de proxectos de enerxías renovables, de uso térmico, dirixidas a particulares, para o ano 2019, redistribuíndose do seguinte xeito:
Proxectos de enerxías renovables de uso térmico dirixidas a particulares-2019
Segundo. A presente modificación, unha vez publicada no Diario Oficial de Galicia, non implicará apertura de prazo para presentar novas solicitudes.
Santiago de Compostela, 23 de xullo de 2019
RESOLUCIÓN do 12 de xullo de 2019, da Secretaría Xeral Técnica da Consellería do Mar, pola que se dá publicidade dunha encomenda de xestión ao medio propio Fundación Centro Tecnolóxico do Mar para ser executada durante os anos 2019 e 2020.
Consellería do Mar — III. Outras disposicións — 24/07/2019

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
– Resolución do 7 de xuño de 2019, da Consellería do Mar, pola que se lle encarga ao medio propio Fundación Centro Tecnolóxico do Mar (Cetmar), a realización polo sistema de administración, dun servizo de oficina técnica para o apoio ao deseño e a construción de dúas embarcacións patrulleiras para o servizo de Gardacostas de Galicia da Consellería do Mar.
– Actividade: realización das actuacións relativas á execución polo Centro Tecnolóxico do Mar-Fundación Cetmar de accións de apoio á Consellería do mar, que teñen como finalidades últimas o seguimento no deseño e na construción de dúas embarcacións patrulleiras aptas para tarefas de inspección e vixilancia pesqueira, control e apoio á frota pesqueira de Galicia. Ditas embarcacións patrulleiras, colaborarán en operacións de procura e salvamento marítimo e participación en actividades de loita contra a contaminación mariña.
– Natureza e alcance da xestión encomendada: encomenda de xestión a medios propios ao ter a Fundación Centro Tecnolóxico do Mar (Cetmar), a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 7 de xuño de 2019 ata o 30 de abril de 2020.
– Financiamento: con cargo aos orzamentos da Comunidade Autónoma de Galicia para os anos 2019 e 2020, na aplicación orzamentaria 15.02.723A.640.1; código do proxecto 2016 00287.
Santiago de Compostela, 12 de xullo de 2019
RESOLUCIÓN do 18 de xullo de 2019, da Dirección Xeral de Patrimonio Natural, pola que se veda a pesca nun tramo do río Furelos e no rego de Reboredo, nos concellos de Santiso e Melide.
Consellería de Medio Ambiente, Territorio e Vivenda — III. Outras disposicións — 24/07/2019

Antecedentes.
Con data do 18 de xullo de 2019, o Servizo Provincial de Patrimonio Natural da Coruña propón a veda do río Furelos, desde o río Ulla na Pontenova (en Santiso) ata a confluencia co rego de Reboredo (en Melide), e do rego de Reboredo nos concellos de Santiso e Melide na Coruña. Esta proposta fundaméntase no impacto causado por unha vertedura acontecida o 12 de xullo de 2019.
Consideracións legais.
Esta dirección xeral é competente para a adopción de medidas excepcionais de conformidade co disposto no artigo 9 da Lei 7/1992, do 24 de xullo, de pesca fluvial, e no artigo 48 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio).
Resolución.
De conformidade co anterior, resolvo vedar a pesca de calquera especie no río Furelos desde o río Ulla en Pontenova (en Santiso), con coordenadas X=579721.75 Y=4744297.08, sistema ETRS89, proxección UTM-29N, ata a confluencia co rego de Reboredo (en Melide), con coordenadas X=581065.70 Y=4749293.5, sistema ETRS89, proxección UTM-29N, dunha lonxitude aproximada de 8,03 km, incluída a veda na totalidade do rego de Reboredo desde o Polígono industrial da Madanela, dunha lonxitude de 2,39 km, con coordenadas X=582893.62 Y=4749836,33, sistema ETRS89, proxección UTM-29N, así como nos regos, regatos e afluentes do rego de Reboredo.
A resolución que anule a presente veda estará condicionada ao resultado dos estudos sobre o estado ecolóxico do río. No caso de ser preciso, a veda manterase ata a entrada en vigor da normativa de pesca fluvial da tempada 2020.
Santiago de Compostela, 18 de xullo de 2019
ORDE do 18 de xullo de 2019 pola que se dispón a renovación dun vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 31/07/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta á persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación de Asociacións de Usuarios do Porto de Marín,
A renovación de Enrique Freire Faría como vogal representante do sector pesqueiro no Consello de Administración da Autoridade Portuaria de Marín e Ría de Pontevedra.
Santiago de Compostela, 18 de xullo de 2019
CORRECCIÓN DE ERROS. Orde do 17 de setembro de 2019 pola que se convocan os premios extraordinarios nas ensinanzas artísticas profesionais nas modalidades de Música, de Danza, e de Artes Plásticas e Deseño na Comunidade Autónoma de Galicia correspondentes ao curso 2018/19 (código de procedemento ED311F).
Consellería de Educación, Universidade e Formación Profesional — III. Outras disposicións — 03/10/2019

Advertidos erros na orde antes citada, publicada no
Diario Oficial de Galicia
número 187, do mércores 2 de outubro de 2019, cómpre facer as seguintes rectificacións:
Na páxina 43421, no sumario, e na páxina 43442, no anexo I (continuación), na lexislación aplicable, onde di: «Orde do 17 de setembro de 2018 pola que se convocan os premios extraordinarios nas ensinanzas artísticas profesionais nas modalidades de Música, de Danza, e de Artes Plásticas e Deseño na Comunidade Autónoma de Galicia correspondentes ao curso 2018/19 (código de procedemento ED311F).», debe dicir: «Orde do 17 de setembro de 2019 pola que se convocan os premios extraordinarios nas ensinanzas artísticas profesionais nas modalidades de Música, de Danza, e de Artes Plásticas e Deseño na Comunidade Autónoma de Galicia correspondentes ao curso 2018/19 (código de procedemento ED311F).».
EXTRACTO da Orde do 18 de setembro de 2019 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para a contratación de axentes de emprego e unidades de apoio, e se procede á súa convocatoria para o ano 2019 (código de procedemento TR352B).
Consellería de Economía, Emprego e Industria — III. Outras disposicións — 03/10/2019

BDNS (Identif.): 475157.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Entidades sen ánimo de lucro prestadoras de servizos sociais que establezan accións específicas de conformidade cos seus estatutos para a inserción, preferentemente, das persoas con discapacidade e/ou en risco de exclusión social, sempre que non estean incursas nalgunha das circunstancias establecidas no artigo 10.2 da Lei 9/2007, do 13 de xuño, de subvencións de Galicia.
Segundo.
Obxecto
Financiamento de accións de fomento de emprego en colaboración con entidades sen ánimo de lucro prestadoras de servizos sociais, a través da concesión de axudas e subvencións para a contratación ou prórroga da contratación concedida na convocatoria do ano 2018 de axentes de emprego e unidades de apoio (procedemento TR352B), que colaborarán na implantación das políticas activas de emprego e na realización de funcións relacionadas coa dinamización e coa creación de emprego no ámbito das persoas con discapacidade e/ou en risco de exclusión social.
Terceiro.
Bases reguladoras
Orde do 18 de setembro de 2019 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para a contratación de axentes de emprego e unidades de apoio, e se procede á súa convocatoria para o ano 2019 (código de procedemento TR352B).
Cuarto.
Importe
Para a concesión destas axudas destínanse 1.100.000,00 euros.
Quinta.
Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación da orde no
Diario Oficial de Galicia
. Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non hai día equivalente, entenderase que o prazo finaliza o último día do mes.
Santiago de Compostela, 18 de setembro de 2019
EXTRACTO da Orde do 18 de setembro de 2019 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais para a contratación de axentes de emprego e desenvolvemento local para o exercicio 2019 (código de procedemento TR351B).
Consellería de Economía, Emprego e Industria — III. Outras disposicións — 03/10/2019

BDNS (Identif.): 475197.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Entidades locais ou entidades públicas dependentes ou vinculadas a unha Administración local sempre que todas elas dispoñan de capacidade técnica e de xestión suficientes para a execución dos correspondentes proxectos e non incorran nas circunstancias establecidas no artigo 10.2 da Lei 9/2007, do 13 de xuño, de subvencións de Galicia.
Segundo. Obxecto
Contratación de axentes de emprego e desenvolvemento local, no ámbito da colaboración da Consellería de Economía, Emprego e Industria coas entidades locais, a través dos programas de cooperación, como instrumento para promover a configuración dunha rede especializada na implantación das políticas activas de emprego e a xeración de emprego na contorna local.
Terceiro. Bases reguladoras
Orde do 18 de setembro de 2019 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais para a contratación de axentes de emprego e desenvolvemento local para o exercicio 2019 (código de procedemento TR351B).
Cuarto. Importe
Para a concesión destas axudas destínanse dous millóns douscentos mil euros (2.200.000 €).
Quinta. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta orde no Diario Oficial de Galicia. Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non hai día equivalente, entenderase que o prazo expira o último día do mes.
Santiago de Compostela, 18 de setembro de 2019
RESOLUCIÓN do 24 de xuño de 2019 pola que se publica o resultado da décima edición dos Premios Agader ás iniciativas de desenvolvemento rural (MR709A).
Axencia Galega de Desenvolvemento Rural — III. Outras disposicións — 03/07/2019

Mediante a Resolución do 14 de decembro de 2018 convocouse, mediante tramitación anticipada de gasto, a décima edición dos Premios Agader ás iniciativas de desenvolvemento rural e aprobáronse as súas bases reguladoras (DOG núm. 31, do 13 de febreiro de 2019).
Para financiar esta convocatoria existía un crédito de 80.000 € que se imputou ás contas orzamentarias 14.A1.712A.770.0 e 14.A1.712A.781.0.
O artigo 15 da Lei 9/2007, do 13 xuño, de subvencións de Galicia, dispón que o órgano concedente publicará no
Diario Oficial de Galicia
as subvencións concedidas, con expresión da convocatoria, o programa, o crédito orzamentario a que se imputen, o beneficiario, a cantidade concedida e a finalidade ou as finalidades da subvención.
De acordo co anterior,
Publicar no
Diario Oficial de Galicia
o resultado da décima edición dos Premios Agader ás iniciativas de desenvolvemento rural, convocada mediante a Resolución do 14 de decembro de 2018.
Santiago de Compostela, 24 de xuño de 2019
EXTRACTO da Resolución do 18 de xuño de 2019 pola que se regula o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares e se convocan para o curso escolar 2019/20 (códigos de procedemento MR265B e MR265C).
Fondo Galego de Garantía Agraria — III. Outras disposicións — 03/07/2019

BDNS (identif.): 463933.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias e destinatarias
Poderán solicitar a axuda as persoas físicas ou xurídicas que exerzan a actividade de produción e/ou comercialización dos produtos subvencionables sinalados no anexo I da resolución, cuxas empresas ou establecementos estean dados de alta no correspondente rexistro sanitario oficial, Rexistro Xeral Sanitario de Empresas Alimentarias e Alimentos (RXSEAA) ou Rexistro Galego Sanitario de Empresas e Establecementos (Regasa), que figuren na listaxe do FEGA (Fondo Español de Garantía Agraria) de participantes aceptados para distribuíren froita e leite escolar, curso 2019/20, na Comunidade Autónoma de Galicia, e que reúnan os requisitos establecidos na resolución.
Será destinatario final da axuda o alumnado que asista regularmente aos centros ou establecementos escolares, administrados ou recoñecidos polas autoridades competentes da Comunidade Autónoma de Galicia, que pertenza aos seguintes niveis de ensino:
a) Educación infantil.
b) Educación primaria.
c) Educación secundaria obrigatoria.
Segundo. Obxecto
Esta resolución ten por obxecto establecer as bases reguladoras para a tramitación e concesión das axudas para a subministración de froitas frescas, castañas e leite líquido de consumo ao alumnado de centros escolares e a convocatoria das axudas para o curso escolar 2019/20.
Terceiro. Bases reguladoras e convocatoria
Resolución do 18 de xuño de 2019 pola que se regula o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares, e se convocan para o curso escolar 2019/20 (códigos de procedemento MR265B e MR265C).
Cuarto. Importe
O importe aplicable en euros/kg para a subministración e distribución dos produtos, incluídos os custos de loxística e repartición, é o establecido no anexo I da resolución.
Quinto. Prazo de presentación de solicitudes de axuda
O prazo de presentación será ata o 20 de setembro de 2019 (incluído).
Santiago de Compostela, 18 de xuño de 2019
RESOLUCIÓN do 21 de xuño de 2019 pola que se dá publicidade ás axudas concedidas ao abeiro da Orde do 15 de marzo de 2019 pola que se establecen as bases reguladoras da subvención a entidades locais de Galicia para a programación de actividades de dinamización da lectura nas bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia, e se convoca para o ano 2019 (código de procedemento CT236A).
Consellería de Cultura e Turismo — III. Outras disposicións — 03/07/2019

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención. Así mesmo, segundo o artigo 15 da orde de convocatoria, esta resolución publicarase no DOG, no portal da Rede de bibliotecas de Galicia (https://rbgalicia.xunta.gal) e na páxina web oficial do Portal de Cultura (https://www.cultura.gal). Esta publicación substituirá a notificación persoal e producirá os mesmos efectos.
Facer pública a relación dos concellos beneficiarios e o importe das axudas concedidas ao abeiro da Orde do 15 de marzo de 2019 pola que se establecen as bases reguladoras da subvención a entidades locais de Galicia para a programación de actividades de dinamización da lectura nas bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia (código de procedemento CT236A) que figuran como anexo I desta resolución. As ditas axudas foron aprobadas con cargo á aplicación orzamentaria 2019 11 20 432A 760.3, proxecto 2015 00352, cun crédito orzamentario para o ano 2019 de ciento noventa e cinco mil euros (195.000 €).
As entidades excluídas son as que se relacionan no anexo II desta resolución.
Contra esta resolución, que pon fin á vía administrativa, os interesados poderán interpoñer recurso potestativo de reposición ante o mesmo órgano que a ditou no prazo dun mes, contado a partir do día seguinte ao da súa publicación no
Diario Oficial de Galicia
, de conformidade co disposto nos artigos 123 e 124 da Lei 39/2015, do 2 de outubro, do procedemento administrativo común das administracións públicas, ou ben impugnarse directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 21 de xuño de 2019
RESOLUCIÓN do 6 de xuño de 2019, da Xefatura Territorial de Pontevedra, pola que se adxudica o financiamento dos proxectos de fomento do uso do galego dos equipos de dinamización da lingua galega dos centros de titularidade privada de Galicia que imparten ensinanzas regradas de niveis non universitarios, para o curso escolar 2018/19, ao abeiro da Orde do 27 de decembro de 2018 (Diario Oficial de Galicia número 17, do 24 de xaneiro de 2019).
Consellería de Cultura e Turismo — III. Outras disposicións — 18/06/2019

A xefa territorial da Consellería de Cultura e Turismo de Pontevedra, despois de ver a proposta de resolución da Xefatura do Gabinete de Normalización Lingüística, que fiscalizou a Intervención Territorial Delegada da Xunta de Galicia en Pontevedra, e pola delegación de competencias da base 14 da convocatoria,
– Adxudicar aos centros as cantidades propostas que se recollen no anexo I.
– Denegar as solicitudes de subvención polos motivos que se expoñen no anexo II.
Contra esta resolución caberá interpor recurso de reposición no prazo dun mes ante esta xefatura territorial ou directamente recurso contencioso-administrativo no prazo de dous meses ante o Tribunal Superior de Xustiza de Galicia, que se contarán, en ambos os dous casos, desde o día seguinte ao da publicación desta resolución no Diario Oficial de Galicia.
Pontevedra, 6 de xuño de 2019
RESOLUCIÓN do 6 de xuño de 2019, da Xefatura Territorial da Coruña, pola que se adxudica o financiamento dos proxectos de fomento do uso do galego dos equipos de dinamización da lingua galega dos centros de titularidade privada de Galicia que imparten ensinanzas regradas de niveis non universitarios, para o curso escolar 2018/19, ao abeiro da Orde do 27 de decembro de 2018 (Diario Oficial de Galicia número 17, do 24 de xaneiro de 2019).
Consellería de Cultura e Turismo — III. Outras disposicións — 18/06/2019

O xefe territorial da Consellería de Cultura e Turismo da Coruña, despois de ver a proposta de resolución da Xefatura do Gabinete de Normalización Lingüística, que fiscalizou a Intervención Territorial Delegada da Xunta de Galicia na Coruña, e pola delegación de competencias da base 14 da convocatoria,
– Adxudicar aos centros as cantidades propostas que se recollen no anexo.
Contra esta resolución caberá interpor recurso de reposición no prazo dun mes ante esta xefatura territorial ou directamente recurso contencioso-administrativo no prazo de dous meses ante o Tribunal Superior de Xustiza de Galicia, que se contarán, en ambos os dous casos, desde o día seguinte ao da publicación desta resolución no Diario Oficial de Galicia.
A Coruña, 6 de xuño de 2019
RESOLUCIÓN do 4 de xuño de 2019, da Xefatura Territorial de Ourense, pola que se adxudican as subvencións para os proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2018/19, ao abeiro da Orde do 27 de decembro de 2018 (Diario Oficial de Galicia número 17, do 24 de xaneiro de 2019).
Consellería de Cultura e Turismo — III. Outras disposicións — 18/06/2019

A xefa territorial da Consellería de Cultura e Turismo de Ourense, logo de ver a proposta de resolución da Xefatura de Gabinete de Normalización Lingüística, que fiscalizou a Intervención Territorial Delegada, e ao ter delegadas as competencias, consonte o artigo 14 da convocatoria,
– Adxudicarlles as cantidades propostas que se recollen no anexo.
Contra esta resolución, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, os centros interesados poderán interpoñer, con carácter potestativo, recurso de reposición, no prazo dun mes a partir do día seguinte ao da súa publicación no Diario Oficial de Galicia, ante o órgano que a ditou (é dicir, a xefatura territorial correspondente), quen resolverá por delegación de acordo co disposto na disposición adicional da Orde do 21 de marzo de 2019, ou ben poderán interpoñer directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa (BOE núm. 167, do 14 de xullo).
Ourense, 4 de xuño de 2019
RESOLUCIÓN do 10 de xuño de 2019 pola que se anuncian a convocatoria e as bases para a concesión de diversas bolsas para a formación práctica no Parlamento de Galicia.
Parlamento de Galicia — III. Outras disposicións — 17/06/2019

A Mesa do Parlamento de Galicia, na sesión do 4 de xuño de 2019, acordou aprobar as bases da convocatoria para a concesión das seguintes bolsas individuais para contribuír á formación práctica de persoas graduadas universitarias e relacionadas coa actividade da institución:
a) Dúas bolsas de formación en arquivo, biblioteca e documentación.
b) Unha bolsa de formación en comunicación institucional.
c) Dúas bolsas de formación en publicacións.
d) Unha bolsa de formación en recursos técnicos e contratación.
e) Unha bolsa de formación en xestión parlamentaria.
E unha bolsa de formación adicional nunha das modalidades anteriores, reservada para persoas con discapacidade igual ou superior ao 33 % co fin de contribuír a súa integración laboral.
As bases estarán dispoñibles no
Boletín Oficial do Parlamento de Galicia
e na páxina web do Parlamento de Galicia (www.parlamentodegalicia.gal).
As solicitudes poderán presentarse no prazo de quince (15) días naturais contados desde o seguinte ao da publicación desta convocatoria no
Diario Oficial de Galicia
.
Santiago de Compostela, 10 de xuño de 2019
DECRETO 65/2019, do 6 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción das actuacións de mellora da estrada PO-235, segunda fase, coa clave PO/15/058.10.2, no concello da Lama.
Consellería de Infraestruturas e Mobilidade — III. Outras disposicións — 18/06/2019

Antecedentes:
Primeiro. No
Diario Oficial de Galicia
núm. 242, do 20 de decembro de 2018, publicouse o Anuncio do 13 de decembro de 2018 polo que se somete ao trámite de información pública o proxecto de construción das actuacións de mellora da estrada PO-235, segunda fase, coa clave PO/15/058.10.2, así como a relación individual de bens, dereitos e propietarios afectados polo proxecto referenciado.
Segundo. Tras a análise dos informes e certificados presentados, o 21 de maio de 2019 apróbase o expediente de información pública e definitivamente o proxecto de construción das actuacións de mellora da estrada PO-235, segunda fase, coo clave PO/15/058.10.2.
Este proxecto de construción ten por obxecto a mellora da estrada PO-235, entre os núcleos de Antas e Seixido, no concello da Lama, en dous treitos que complementan os treitos proxectados na primeira fase (puntos quilométricos 11+870 ao 15+560 e puntos quilométricos 15+740 ao 17+200,804).
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade, e logo da deliberación do Consello da Xunta de Galicia, na súa reunión do día seis de xuño de dous mil dezanove,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción das actuacións de mellora da estrada PO-235, segunda fase, coa clave PO/15/058.10.2.
Santiago de Compostela, seis de xuño de dous mil dezanove
RESOLUCIÓN do 14 de xuño de 2019 pola que se ordena a publicación do Acordo do Consello da Xunta de Galicia do 13 de xuño de 2019 polo que se aproba a relación de postos de traballo da Consellería do Medio Rural.
Consellería de Facenda — III. Outras disposicións — 18/06/2019

A aprobación da relación de postos de traballo da Consellería do Medio Rural xustifícase polos cambios de estrutura que tiveron lugar desde a súa aprobación e as necesidades funcionais e organizativas actuais.
Adáptanse os postos de traballo aos corpos/escalas previstos na Lei 2/2015, do 29 de abril, do emprego público de Galicia (DOG núm. 82, do 4 de maio) así como ao establecido na Orde da Consellería de Facenda do 10 de maio de 2017, pola que se modifica a Orde do 21 de novembro de 1989 pola que se fixan os criterios xerais para a elaboración das relacións de postos de traballo da Comunidade Autónoma de Galicia e se aproba o modelo e se ditan instrucións para o cubrir (DOG núm. 90, do 11 de maio de 2017).
En consecuencia, por proposta da Consellería do Medio Rural, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día trece de xuño de 2019, adoptou o seguinte
Primeiro. Apróbase a relación de postos de traballo da Consellería do Medio Rural, nos termos que se sinalan nos anexos a este acordo, como consecuencia das súas necesidades funcionais e organizativas actuais.
Segundo. Clasifícanse de libre designación os postos que a seguir se relacionan en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 13 de xuño de 2019, relativo á aprobación da relación de postos de traballo da Consellería do Medio Rural, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 14 de xuño de 2019
1. Relación de postos de traballo que se traspasan á Axencia Galega de Calidade Agroalimentaria (Agacal):
2. Relación de postos de traballo que se traspasan á Axencia para a Modernización Tecnolóxica de Galicia (Amtega):
ORDE do 5 de xuño de 2019 pola que se autorizan as ensinanzas de bacharelato na modalidade de Artes no IES O Ribeiro de Ribadavia.
Consellería de Educación, Universidade e Formación Profesional — III. Outras disposicións — 17/06/2019

A Lei orgánica 2/2006, do 3 de maio, de educación, no capítulo IV do seu título I, determina a organización do bacharelato en diferentes modalidades e o Decreto 86/2015, do 25 de xuño establece o currículo da educación secundaria obrigatoria e do bacharelato na Comunidade Autónoma de Galicia.
Analizadas as necesidades educativas xurdidas e a oferta de modalidades en funcionamento, resulta necesario ampliar esta oferta, coa finalidade de mellorar a atención do alumnado de bacharelato.
Por todo canto antecede, logo do informe favorable da Dirección Xeral de Educación, Formación Profesional e Innovación Educativa, por proposta da Dirección Xeral de Centros e Recursos Humanos,
Artigo único.
Autorización de ensinanzas
Autorizar as ensinanzas de bacharelato na modalidade de Artes no IES O Ribeiro, do concello de Ribadavia (código 32015475) a partir do curso 2019/20.
Disposición derradeira primeira.
Desenvolvemento normativo
Autorízase a Dirección Xeral de Educación, Formación Profesional e Innovación Educativa e a Dirección Xeral de Centros e Recursos Humanos para adoptar todos os actos e medidas necesarias para a aplicación desta orde.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de xuño de 2019
ORDE do 6 de xuño de 2019 de cesamento e nomeamento de membros do Consello de Bioética de Galicia.
Consellería de Sanidade — II. Autoridades e persoal — 14/06/2019

O presidente do Consello de Bioética de Galicia enviou escrito ao conselleiro de Sanidade no cal comunica a renuncia de Mariana García García, de José Antonio Seoane Rodríguez e de Manuel Macía Cortiñas como membros do citado consello.
Antecedentes:
A Orde do 16.10.2015 pola que se regulan as funcións, a composición e o funcionamento do Consello de Bioética de Galicia foi obxecto de publicación no
Diario Oficial de Galicia
(DOG) do 27.10.2015.
Mediante a Orde do 16.11.2015 nomeáronse os membros integrantes do Consello de Bioética de Galicia (DOG do 23 de novembro), entre os que figuraban como membros as tres persoas anteriormente citadas.
Consideracións legais e técnicas:
De conformidade co parágrafo II do punto 1 do artigo 3 da Orde do 16.10.2015, os membros do Consello de Bioética de Galicia serán nomeados e cesados pola persoa titular da consellería con competencias en materia de sanidade por un período de tres anos, prorrogables por outro período de igual duración. Tanto o nomeamento como o cesamento serán publicados no
Diario Oficial de Galicia
.
O artigo 8 establece que unha das causas de cesamento dos membros do consello é a renuncia expresa presentada por escrito ante a persoa titular da Presidencia do Consello.
Pola súa banda, no que atinxe á súa composición numérica, segundo dispón o referido punto 1 do artigo 3 da orde, o Consello de Bioética de Galicia estará integrado por un máximo de vinte membros, que deberán dispor de titulación en Ciencias da Saúde, Humanidades ou Ciencias Xurídicas e Sociais, polo menos a metade deles deberá ter formación en bioética.
Na actualidade, a composición do consello axústase ao citado tope numérico e, coa vontade de mantelo, propúxose o nomeamento de Xoán Xosé Casas Rodríguez, médico de familia, así como de Luisa Fernanda Peleteiro Pensado, facultativo especialista en psiquiatría.
Logo de ver o que se expuxo,
O cesamento de Mariana García García, de José Antonio Seoane Rodríguez e de Manuel Macía Cortiñas, por petición propia, como membros do Consello de Bioética de Galicia.
Así mesmo, o nomeamento de Xoán Xosé Casas Rodríguez e de Luisa Fernanda Peleteiro Pensado como membros do Consello de Bioética de Galicia.
Santiago de Compostela, 6 de xuño de 2019